El concurs "La prevenció un valor segur", va arribar a la seva a la 11a. edició durant l'any 2019.
L'objectiu del concurs era posar en relleu la importància de tenir joves formats i sensibilitzats en la seguretat i la salut en el treball i preparats per al món laboral.
Durant el curs 2019-2020 l'Institut Català de Seguretat i Salut laboral (ICSSL) depenent de la Direcció General de Relacions Laborals, Treballa Autònom i Seguretat i Salut Laboral, ha volgut donar un nou impuls al foment de la Cultura preventiva i la sensibilització en Prevenció de Riscos Laborals als joves estudiants de Catalunya.
L'ICSSL ha proposat dos projectes relacionats amb la Prevenció de riscos laborals dins el programa Talent Creatiu i Empresa del Departament d'Educació.
El programa Talent Creatiu i Empresa fomenta la realització de projectes que desenvolupen estratègies de relació en el camp de la innovació i l'intercanvi de coneixement entre els centres docents d'arts plàstiques i disseny i les empreses, institucions i entitats que permeten als estudiants integrar en el seu aprenentatge l'entorn laboral d'un ambient real.
També fomenta l'adquisició d'hàbits de relacions humanes a l'empresa, el treball en equip, l'orientació cap al client, el sentit d'iniciativa i l'esperit emprenedor, la cultura d'empresa, la innovació tecnològica i els perfils professionals, entre d'altres.
Els projectes proposats des de l'ICSSL obliguen, d'una banda, a informar-se, a investigar i a prendre consciència de la varietat de riscos que existeixen en qualsevol professió i com es poden prevenir, d'altra, estimula la creativitat i l'esperit crític per conscienciar des d'una edat jove la importància de seguir conductes segures i saludables.
Tot plegat aporta un valor afegit que ens ajudarà, en un futur, a ser més competitius i a merèixer el prestigi que dona la feina ben feta.
Us presentem els treballs del curs 2019-2020 que han rebut el major reconeixement, així com les escoles a les quals pertanyen aquests alumnes.
CARTELL 28A_Menció ESCOLA per ser la de major participació
LÍNIA GRÀFICA_Menció ESCOLA per ser la de major participació
PICTOGRAMES_Menció ESCOLA per ser la de major participació
La participació de l'alumnat suposa de forma implícita l'autorització al Departament d'Educació i a l'empresa per publicar els projectes presentats en els mitjans de difusió propis, incloent l'autorització per a l'exhibició, si així es considera oportú, i/o per a la promoció dels autors i les autores presentats.
L'autorització dels alumnes dóna el consentiment per tal que, durant un període de tres anys, l'empresa pugui disposar dels projectes presentats amb objectiu de promoure els autors i les autores participants.
En la utilització d'aquests projectes, s'indicarà sempre l'autoria, i l'autor/a rebrà informació prèviament a la utilització de la seva creació.
Transcorreguts els tres anys, qualsevol utilització dels treballs presentats per l'empresa requerirà el consentiment exprés previ dels autors o autores.
En el cas que l'empresa s'interessés per la producció d'un dels projectes, aquesta es realitzarà a partir d'un contracte adaptat a cada circumstància.
La participació al projecte implica l'acceptació d'aquestes bases.
En cas necessari, la comissió de selecció és qui té el dret de realitzar les interpretacions que corresponguin.
Podeu veure en aquest enllaç els reconeixements de tots els projectes del curs 2019-20 de Talent creatiu i empresa.
És una pàgina plena de talent i creativitat